Diari Oficial de la Generalitat Valenciana


Sumari del DOGV 2450, del 15-02-1995 (1995/833844)

ORDRE de 9 de gener de 1995 de la Conselleria d'Educació i Ciència, per la qual es convoquen ajudes al transport universitari a la Comunitat Valenciana per a 1995.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/01/09/(1)/dof/vci/html**

### Dades del document

Número de DOGV
:   2450

Data del DOGV
:   15-02-1995

Secció del DOGV
:   DISPOSICIONS GENERALS

Número del document
:   1995/833844


Data del document
:   09-01-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 9 de gener de 1995 de la Conselleria d'Educació i Ciència, per la qual es convoquen ajudes al transport universitari a la Comunitat Valenciana per a 1995.   
La Generalitat Valenciana, en l'exercici 1994, va dur a terme una actuació en matèria de transport per a estudiants universitaris residents a poblacions de la Comunitat Valenciana allunyades dels centres universitaris, a fi de limitar l'impacte d'aquest tipus de despeses en les economies familiars i de garantir una veritable igualtat d'accés als ensenyaments universitaris amb independència del lloc de residència.  
Aquesta iniciativa de la Generalitat Valenciana va obtenir resposta tant dels mateixos estudiants, agrupats en associacions, com de companyies de transport i municipis, resposta que ha permès posar en marxa un conjunt de serveis de transport universitari que beneficien a més de cent municipis de la Comunitat Valenciana.  
Per tot això, fent ús de les atribucions que em confereixen l'article 35 de la Llei de Govern Valencià i el Decret 114 /93, del Consell de la Generalitat Valenciana, que aprova el Reglament Orgànic i Funcional de la Conselleria d'Educació i Ciència,  
ORDENE:  
Primer  
Es convoca la concessió per a l'any 1995 d'ajudes econòmiques per al finançament de serveis de transport universitari a l'àmbit de la Comunitat Valenciana.  
Segon  
L'import global màxim de les ajudes que s'ha de concedir no podrà excedir de dos-cents milions de pessetes (564.178.107 PTA), que es sufragaran a càrrec de la línia pressupostaria 404/000/95 del programa 422.60 Universitats.  
Tercer  
S'aproven les bases que han de regir la concessió d'ajudes a les quals es refereix aquesta ordre i que s'hi inclouen com annex.  
DISPOSICIó TRANSITòRIA úNICA  
Les ajudes previstes en aquesta ordre podran ser aplicables, i tenir efecte per a serveis de transport realitzats a partir del dia 1 de gener de 1994.  
DISPOSICIONS FINALS  
Primera  
Es faculta al director general d'Ensenyaments Universitaris i investigació perquè dicte les instruccions complementàries que calguen per dur a terme el que disposa aquesta ordre i es delega en ell l'atribució d'atorgar les subvencions a que es refereix aquesta convocatòria.  
Segona  
Aquesta ordre vigirà des del mateix dia de la seua publicació en el Diari Oficial de la Generalitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de la data de publicació d'aquesta ordre en el Diari Oficial de la Generalitat Valenciana. Per a la interposició del recurs serà requisit fer-ne comunicació prèvia al conseller d'Educació i Ciència, segons el que disposa l'article 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 9 de gener de 1995  
El conseller d'Educació i Ciència,  
JOAN ROMERO GONZáLEZ  
ANNEX  
Bases per a la concessió d'ajudes econòmiques per al finançament d'activitats de transport universitari  
1. Objecte  
L'objecte d'aquestes ajudes és facilitar l'accés a la universitat a alumnes que residesquen a poblacions situades a determinada distància dels centres universitaris.  
2. Requisits dels beneficiaris  
Podran ser beneficiaris d'aquestes ajudes els municipis, les associacions, les famílies i les institucions, o altres persones físiques o jurídiques que articulen o tinguen ja articulat un sistema de prestació del transport universitari.  
3. Criteris de concessió  
Les ajudes se concediran a aquelles sol·licituds que continguen propostes on es manifeste de manera clara la viabilitat i idoneïtat del servei plantejat, d'acord amb els següents paràmetres:  
a) La distància entre la població o poblacions i el centre universitari.  
b) El nombre d'estudiants a qui es proporcionaria servei.  
c) L'existència o inexistència d'altres sistemes de transport alternatiu.  
d) La racionalització i optimització del sistema o sistemes de transport existent.  
e) El cost del servei per a l'alumne.  
f) La dimensió de l'àmbit geogràfic d'influència que comportarà la posada en funcionament del servei.  
g) La qualitat del servei.  
En tot cas, les propostes hauran de referir-se a períodes lectius de l'any 1995.  
Per a acreditar aquestes circumstàncies caldrà aportar les memòries ajustades al format tipus que facilitarà la Direcció General d'Ensenyaments Universitaris on es recolliran els ingressos i les despeses previsibles, i també la idoneïtat i viabilitat del servei, d'acord amb el paràmetres abans esmentats.  
La distancia es mesurarà des del centre universitari al punt del nucli urbà situat més prop del centre universitari i haurà d'ajustar-se al quadre de distàncies proporcionat per la Direcció General d'Ensenyaments Universitaris i Investigació. Aquesta es la que es tindrà en compte al avaluar les sol·licituds.  
4. Quantia  
La quantia de l'ajuda es fixarà en funció del nombre d'usuaris del transport i de la distància existent entre la població o poblacions d'origen i els centres universitaris.  
5. Sol·licituds  
Les sol·licituds, adreçades al conseller d'Educació i Ciència, han de formalitzar-se segons els models que es trobaran a disposició dels interessats a les direccions territorials de la Conselleria d'Educació i Ciència i també a les secretaries dels centres universitaris de la Comunitat Valenciana.  
Així mateix, podran sol·licitar-se i obtenir-se per telefax.  
6. Termini  
El termini de presentació de sol·licituds serà d'un mes comptador des de l'endemà de la publicació d'aquesta convocatòria en el Diari Oficial de la Generalitat Valenciana.  
7. Lloc de presentació  
Les sol·licituds s'hauran de presentar al Registre General de la Conselleria d'Educació i Ciència o a qualsevol dels llocs i pels procediments a què fa referència l'article 38 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
8. Documentació complementària de la sol·licitud  
La sol·licitud haurà d'anar acompanyada, si escau, dels documents següents:  
a) Còpia del DNI de qui signa la sol·licitud.  
b) Còpia del NIF del beneficiari de l'ajuda.  
c) En cas que la persona que signa la sol·licitud actue en nom i representació d'altra persona física o jurídica, acreditarà aquesta representació per qualsevol de les formes establertes en l'article 32.3 de la Llei de Règim Jurídic de les Administracions Públiques i Procediment Administratiu Comú.  
d) Declaració responsable de que el beneficiari de l'ajuda té complides les seues obligacions tributàries i amb la Seguretat Social.  
e) Declaració jurada o promesa de no haver sol·licitat o obtingut cap altra ajuda o subvenció per a la mateixa finalitat, o bé, si escau, de les que haja sol·licitat o obtingut, amb indicació de l'entitat que concedeix i de la quantia.  
f) Memòria-tipus on es mostrarà la viabilitat i idoneïtat de l'activitat per a la qual es sol·licita l'ajuda.  
g) En cas de ser el sol·licitant una empresa de transport que propose una línia d'ús especial, caldrà acreditar el col·lectiu o col·lectius que ha encomanat el servei especial. En cas de ser el sol·licitant una associació o un municipi, haurà de presentar una oferta econòmica per part d'una empresa de transport, amb capacitat legal per a prestar el servei.  
h) A més, els sol·licitants podran presentar tots els altres documents que consideren adients per acreditar la importància, la utilitat social i la projecció de l'activitat objecte de l'ajuda.  
9. Instrucció del procediment i proposta de resolució  
L'òrgan competent per la instrucció del procediment serà la Direcció General d'Ensenyaments Universitaris i Investigació, la qual realitzarà d'ofici quantes actuacions considere necessàries per a la determinació, coneixement i comprovació de les dades en virtut de les quals s'haja de dictar la resolució.  
L'examen i valoració dels expedients presentats i la consegüent proposta de concessió i denegació de les ajudes correspondrà a una comissió d'avaluació composta per:  
- Un funcionari designat pel director general d'Ensenyaments Universitaris i Investigació.  
- Un membre designat per la Federació Valenciana de Municipis i Províncies.  
- Un membre designat per cadascuna de les universitats de la Comunitat Valenciana.  
- Un funcionari designat pel director general de Transports de la Conselleria d'Obres Públiques, Urbanisme i Transports.  
La comissió ajustarà el seu funcionament a allò establert en l'article 22 i següents de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú.  
10. Resolució  
A la vista de la sol·licitud, de la documentació presentada i de la proposta de concessió o denegació formulada, si hi concorren els requisits exigits i hi ha crèdit suficient en la línia pressupostària que corresponga, el director general d'Ensenyaments Universitaris i Investigació, per delegació del conseller, acordarà la concessió de l'ajuda i en determinarà la quantia. En cas contrari, la denegarà.  
El termini per dictar la resolució serà d'un mes, comptador des de l'acabament del termini establert per a presentar les sol·licituds. En cas que l'òrgan competent no dicte la resolució en aquest termini, es podrà considerar desestimada la sol·licitud per silenci administratiu.  
La resolució es publicarà en el Diari Oficial de la Generalitat Valenciana, i també al tauler d'anuncis de la Conselleria d'Educació i Ciència i de les direccions territorials d'aquesta en Alacant, Castelló i València. La publicació substituirà la notificació individual, i tindrà els mateixos efectes d'aquesta, d'acord amb el que disposa l'article 59 .5 de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú.  
11. Forma de pagament  
El pagament de l'ajuda s'efectuarà semestralment, una vegada que el beneficiari justifique que ha realitzat l'activitat subvencionada, i la resta de requisits legalment exigibles.  
Excepcionalment, podrà lliurar-se un 40% de l'import una vegada concedida la subvenció, i en aquest cas, la garantia que haurà de prestar el beneficiari per bestreta de subvenció serà un aval bancari per un import equivalent a la quantia d'aquesta. Tot això, sense perjudici del que disposa la normativa específica d'aplicació a les entitats locals.  
12. Facultats de l'administració  
Corresponen al conseller d'Educació i Ciència les facultats següents:  
a) Apreciar si l'activitat per a la qual es sol·licita l'ajuda és congruent amb la finalitat d'aquesta convocatòria i si el beneficiari, la sol·licitud i la documentació exigida compleixen els requisits que estableixen aquestes bases.  
b) Acordar la reducció de l'import total de l'ajuda, segons el cost real de l'activitat i de les altres ajudes o subvencions que s'hagen concedit al beneficiari per la mateixa activitat.  
c) Revocar l'ajuda concedida si el beneficiari no acompleix qualsevol de les obligacions que li imposen aquestes bases.  
d) Modificar l'acord de concessió de l'ajuda, fins i tot la quantia, per l'alteració de les condicions tingudes en compte per a la concessió.  
e) Comprovar el compliment de la finalitat per a la qual es concedí la subvenció i l'aplicació dels fons rebuts.  
f) Qualsevol altra que li atorgue la legislació vigent.  
13. Obligacions del beneficiari  
Els beneficiaris de la subvenció tenen les següents obligacions:  
a) Realitzar l'activitat que fonamenta la concessió de l'ajuda.  
b) Acreditar davant la Conselleria, abans del lliurament, la realització de l'activitat que fonamenta la concessió de la subvenció, mitjançant la presentació de la següent documentació:  
1. Memòria explicativa de les activitats realitzades on se es reculla el grau de compliment de l'activitat subvencionada, acompanyada, si escau, de possibles suggeriments que pogueren prendre's en consideració per a futures convocatòries.  
2. Certificat dels gestors de l'entitat que expresse que ha quedat complida l'activitat que ha motivat la concessió de la subvenció.  
3. Carpeta-índex que incloga tots els originals o còpies compulsades de rebuts i factures i qualsevol altre justificant de la despesa realitzada que, legalment admès, siga imputable a l'ajuda concedida, i també el contracte signat amb l'empresa, si escau.  
c) Sotmetre's al control financer que correspon a la Intervenció General, amb relació a l'ajuda concedida.  
d) Comunicar a la Conselleria d'Educació i Ciència l'obtenció d'altres subvencions o ajudes concedides per a la mateixa finalitat. L'import de les subvencions atorgades per aquesta convocatòria en cap cas podrà ser de tal quantia que, aïlladament o en concurrència amb subvencions i ajudes d'altres administracions públiques, o d'altres ens públics i privats, supere el cost de l'activitat que ha de desenvolupar el beneficiari.  
e) Acreditar prèviament al cobrament que es troben al corrent en les seues obligacions tributaries i de seguretat social, d'acord amb el que preveu l'Ordre de 7 de gener de 1991, de la Conselleria d'Economia i Hisenda, sobre justificació del compliment d'obligacions tributàries i davant la Seguretat Social per beneficiaris de subvencions concedides a càrrec dels Pressupostos de la Generalitat Valenciana.  
f) Les altres a què fa referència l'article 47 del text refós de la Llei d'Hisenda Pública de la Generalitat Valenciana.  
La sol·licitud de la subvenció comportarà l'acceptació de les bases d'aquesta convocatòria.  
La prestació del servei es realitzarà a risc i ventura de l'empresa que haja de realitzar el transport, i sempre complint allò que disposa la normativa reguladora de l'activitat del transport.


Còpia Permalink ELI